На дадзены момант Exist M з'яўляецца адным з самых адметных і, несумненна, вядомых метал-гуртоў Беларусі. Стыль гурта – гэта грымучая сумесь groove-metal рыфаў, магутнай і хуткаснай рытм-секцыі, характэрнай для death і thrash-metal, завадных хардкор-рытмаў і нават чыстакроўных блэк-металічных бластбітаў, сам гурт называе гэта modern metal. Але самая характэрная рыса Exist M – гэта экстрым вакал далікатный з выгляду дзяўчыны – Насты Паламар, а візітнай карткай гурта ўжо даўно прызнаныя яе якасныя шоў. Выдатны разборлівы і шчыльны гук, вар'яцтва на танцполе і чараўніцтва на сцэне нікога не пакінуць абыякавым. Exist M выдатна ведаюць сваю справу і робяць яе выключна выдатна, бо займаюцца гэтым яны ўжо шмат гадоў. На сваім доўгім творчым шляху гурт не зваліўся ў штопар у пагоні за модай, а навучыўся сам ствараць гэтую моду.